שאלה: משיח, למה בכלל צריך אותו?:, כבר הרבה זמן יש בי הרגשה, שהאנשים סביבי נורא רוצים משהן, אך הם לא יודעים מה, כמובן שרוצים את המשיח, עולם שכולו טוב ורוע לא נוגע בו, אבל תכלס? לא נראה לי מישהו יודע מה באמת יקרה שהמשיח יבוא. אז רציתי לשאול, למה אנחנו ככ מחכים לו? מה כבר יקרה? יהיה בית מקדש? יכול להיות ששוב נקבל חורבן ואז נצטרך לחכות שוב למשיח? תהיה מלחמה לפני? מה יקרה שהוא יבוא? מי ימות ומי יחיה? נעלה לגן עדן?כל היהודים ישארו בחיים? אם אפשר לקרוא לזה בכלל חיים. (:
תשובה: סליחה על העיכוב בתשובה היה לי עומס רב, בכל אופן, שאלת ממטר שאלות מצוינות ונהדרות, אשתדל לפרוש בפנייך את היסודות לנושא העמוק והרחב של גאולה ומשיח, ואתפלל לה  שיזכה אותי להבין באמת את הנושא ולא אכשל בדברי תורה וגאולה. ניגש לעניינים: אנשים סביבך באמת רוצים "משיח אמתי" כלומר הם רוצים משהו, אבל הם לא יודעים לקרוא לזה בשם, הם קוראים לזה עולם טוב, עולם מתוקן, הם קוראים לזה חיים, הנאות, סיפוקים, אבל הם לא יקראו לזה משיח כי המשיח שהם מכירים זה משהו מוזר, מפחיד עם הכי הרבה שמועות, ידיעות חלקיות וטעויות רבות ונפוצות, הן מפני שלא למדו את הנושא היטב מהמקורות, הן מפני שלא למדו את המקורות בצורה נכונה ובעמקות, אבל באמת למה שהם מחכים זה למשיח, ואני אסביר בעזר ה. משיח זה בראש ובראשונה דמות מנהיגה, מלך, רם ונישא משכמו ומעלה גבוה מכל העם, דמות של חכם עשיר וגיבור, כליל המידות והמעלות, נביא וגם דמות מכילה, אבהית, הוא יכיל בתוכו את כל עם ישראל וגם את כל העולם כולו, כל הגוונים וכל הצבעים כל המפלגות וכל הדעות, כל המחשבות וכל הרעיונות, הוא רוכב על חמור כלומר רוכב, בעל הבית על החומריות שלו, שולט על היצרים והכוחות שלו, והחמור הוא לבן שמכיל את כל הצבעים. אני מאמין שלדמות כזאת כולנו מחכים, אין אחד שלא רוצה שיאהבו אותו ויבינו אותו ויכילו אותו, בד בבד כולנו רוצים מנהיג ונביא שיורה לנו את הדרך בחיים, ויביא אתו את הטוב המלא המוחלט. כמובן בימות המשיח יש הרבה שלבים, זה תהליך ארוך, לפני ביאת המשיח, סימני הגאולה, בזמן ביאתו ואחרי ביאתו, שזה תיקון עולם המוחלט, תחיית המתים, עולם הבא, גן עדן, העלאת כל המציאות כולה לדרגות נעלות יותר. יש דברים שיש עליהם מחלוקת, ויש חילוקי דעות מה בא קודם, ויש סימנים שאי אפשר לדעת באיזה שלב הם יקרו, כמו שהרמב"ם כותב שלא נדע מה שיהיה עד שיהיה. אני אביא כמה דוגמאות, יש מחלוקת האם גאולה תלויה בתשובה או לא, יש מחלוקת האם קודם הוא יבוא ואז יהיה קיבוץ גלויות או ההפך, האם יבנה קודם המקדש או קודם יבוא המשיח?, האם המקדש ירד מהשמים או לא?, האם הוא יבוא בהיסח הדעת? האם הוא יבוא בדור שכולו חייב? או כולו זכאי? מה שמו? יש הרבה דעות מה ואיך יהיה, כלומר זה נושא רחב ועמוק. אבל, אם כל העמקות שיש בנושא של המשיח, בינתיים תפקידנו זה לצפות בפועל ובציפית הלב, לראות עין בעין בגאולת ה  את עמו בארצו, ולצפות למנהיג רם ונישא גבוה מכל העם, מלך נביא, חכם עשיר וגיבור, כליל המעלות והמידות, שיבוא ויעשה את עבודתו נאמנה, לצערי יש לו הרבה עבודה שהשארנו לו. בית המקדש השלישי מקובלנו שלא תהיה עוד גלות אחרי הבית השלישי, כי כל המצב יהיה בעליה ותיקון, ואין סיבה שתהיה עוד חורבן נוסף, כי הגאולה הזאת היא תהיה גאולה השלמה עם ביאת משיח. מי יחיה ומי ימות למרות שאני לא מתיימר להיות ואיני "יודע תעלומות ויוצר כל" שיודע להגיד מי יחיה ומי ימות, אני רק יודע שכל הנושא הזה של גאולת עם ישראל וגאולת כל העולם כולו, מגמתו ומטרתו זה חיים ולא מוות, כל ההתעסקות המוגזמת הזאת של האנשים, עם ההפחדות של מי יחיה ומי ימות, מטעה ומפחידה את הציבור סתם לריק, ולא רק זה, הם גורמים לעסוק בטפל, ולא במטרה האמתית של הגאולה שהיא להוסיף חיים, ליצור חיים איכותיים שלמים, לעסוק ב"לקרב את הגאולה". גם המלחמה שכתוב בנביא, האם אנחנו יודעים מה העומק שלה?, האם היא מלחמה גשמית או מלחמה רוחנית? האם היא בכלל הייתה? האם השואה שעברנו היא לא פטרה אותנו מכל זה?. אני לא יודע להשיב, אני עדיין לא נביא, אני רק עושה את מה שאני צריך לעשות, לעבוד את ה  בלב שלם ובתמימות, לצפות לגאולה ולהתבונן במעשי ה  ובתהליך שהעולם עובר, אזי, אולי נזכה שיהיה לנו עין חדה, לראות עין בעין בשוב ה  את שבות עמו, שהעין שלנו, הראיה שלנו, שתהיה מכוונת כמו העין הרוחנית שלמעלה. וזה תפקידנו לעת הזאת, להתבונן לצפות להתפלל ולקוות לתיקון עולם במלכות שדי, על ידי ביאת המשיח, ונסיים שנזכה לראות עין בעין בשוב ה  את שבות עמו- יגל יעקב ישמח ישראל. חן אשמח לתגובה, chencorcos gmail.com